# 

# Anmeldelse til Finanstilsynets register over repræsentanter for obligationsudstedelser

## Repræsentanter i forbindelse med obligationsudstedelser

Reglerne i kapitel 4 i lov om kapitalmarkeder giver mulighed for at registrere en repræsentant (en trustee) på obligationsudstedelser, således at repræsentanten kan fungere som kontaktpunkt mellem udsteder og obligationsejerne. Repræsentanten får også en række andre muligheder, fx kan repræsentanten holde sikkerheder på vegne af obligationsejerne og repræsentere obligationsejerne i forbindelse med udsteders misligholdelse eller konkurs.

I forbindelse med refinansieringstransaktioner, jf. §§ 152 i-152y i lov om finansiel virksomhed kan parterne også vælge at udpege en repræsentant på obligationsudstedelsen efter reglerne i lov om værdipapirhandel m.v. Finanstilsynet fører et register over pengeinstitutter med tilladelse til at gennemføre refinansieringstransaktioner inden for regelsættet i lov om finansiel virksomhed. Henset til sammenhængen mellem de to regelsæt, sker der en samkøring mellem registret over repræsentanter på obligationsudstedelser og registret over pengeinstitutter med tilladelse til at oprette og føre et refinansieringsregister.

Det er frivilligt om parterne i en obligationsudstedelse vælger at udpege en repræsentant og derefter lade repræsentanten registrere. Reglerne i kapitel 4 i lov om kapitalmarkeder og i bekendtgørelse om repræsentanter i forbindelse med obligationsudstedelser skal overholdes, hvis lovens muligheder skal finde anvendelse.

## Anmodning om registrering

Anmeldelsesblanketten skal sendes til:

Finanstilsynet

Århusgade 110

2100 København Ø

E-mail: [repraesentanter@ftnet.dk](mailto:repraesentanter@ftnet.dk)

Vejledning til udfyldelse af blanketten er vedlagt dette anmeldelsesskema.

## Oplysninger, der skal indgå i registeret:

|  |  |  |  |  |  |
| --- | --- | --- | --- | --- | --- |
| **Repræsentantens navn, CVR-nr. eller tilsvarende identifikationsnummer for udenlandske selskaber og adresse**[1] | **Udsteders navn og CVR-nr. eller tilsvarende identifikationsnummer for udenlandske selskaber**[1] | **Hvilke udstedelser repræsentanten skal tilknyttes (ISIN-kode)**[2] | **Udstedelsens størrelse, valuta og udløbsdato**[3] | **Eventuel tilknytning til refinansieringstransaktion**[4] | **Hvorvidt repræsentanten har forhold eller forbindelser til udsteder, jf. KML § 17**[5] |
|  |  |  |  |  |  |

## Øvrige oplysninger, der er nødvendige for behandling af anmeldelsen:

|  |  |
| --- | --- |
| **Redegørelse for tilknytningskrav**[6] |  |
| **Repræsentantens selskabsform**[7] |  |
| **Repræsentantens hjemsted**[8] |  |
| **Angiv, hvor det fremgår, at repræsentanten er udpeget i henhold til dansk ret**[9] |  |
| **Angiv, hvor det er fastlagt, hvordan repræsentanten kan udskiftes og hvordan en eventuel ny repræsentant udpeges ved repræsentantens konkurs**[10] |  |

## Bilag, der vedlægges anmeldelsen:

1. Obligationsvilkår[11]
2. Evt. tilknyttet aftale [11]
3. Prospekt eller udbudsdokument[12]
4. Repræsentantens vedtægter[13]
5. Udskrift fra selskabsregisteret i repræsentantens hjemland[13]
6. Dokumentation for, at udstedelsen er gennemført**[14**]

Repræsentanten anmoder om, at Finanstilsynet opbevarer oplysning om hjemsted og selskabsform dokumenteret ved vedtægter eller udskrift fra selskabsregister til brug for fremtidige anmodninger i forbindelse med andre udstedelser**[15**] (sæt kryds): Ja\_\_\_\_ Nej\_\_\_

## Underskrifter[16]

|  |  |  |
| --- | --- | --- |
| *For repræsentanten:* |  | *For* *[part, der har udpeget repræsentanten. Angiv navn med blokbogstaver]* |
| Dato: |  | Dato: |
|  |  |  |

## Vejledning til udfyldelse af blanketten

1. Her anføres repræsentantens/udsteders navn, CVR-nr. eller tilsvarende identifikationsnummer for udenlandske selskaber samt adresse. Dokumentation herfor vedlægges i form af vedtægter eller udskrift fra hjemlandets selskabsregister. Hvis der skal knyttes flere repræsentanter til én udstedelse anføres de efterspurgte oplysninger for alle repræsentanter.
2. Her beskrives det, hvilken udstedelse repræsentanten skal være tilknyttet. Hvis repræsentanten skal tilknyttes flere udstedelser oprettes en ny række i skemaet pr. udstedelse. Tilknytningen angives ved angivelse af ISIN-kode.
3. Udstedelsens størrelse angives som udstedelsens samlede nominelle værdi i den anførte valuta. Derudover angives udstedelsens udløbsdato.
4. Det angives om udstedelsen er baseret på gennemførelse af en refinansieringstransaktion med hjemmel i lov om finansiel virksomhed §§ 152i ff. Yderligere oplysninger om refinansieringstransaktionen findes i Finanstilsynets register for pengeinstitutter med tilladelse til at oprette refinansieringsregistre.
5. I henhold til § 17 i lov om kapitalmarkeder skal repræsentanten offentliggøre det, hvis repræsentanten har et forhold eller forbindelser til udstederen, som med rimelighed kan forventes at påvirke repræsentantens uafhængighed, herunder om repræsentanten har betydelige finansielle interesser i udsteder eller i udsteders obligationer, om repræsentanten er nærtstående til udsteder, eller om der er personsammenfald mellem udsteders ledelse og ansatte og repræsentantens ledelse og ansatte. I registret anføres det med angivelse af et ”Ja” eller ”Nej” om der foreligger sådanne forhold. Kravet i § 17 i lov om kapitalmarkeder forstås således at både direkte og indirekte forhold eller forbindelser mellem udsteder og repræsentanten omfattes.
6. I henhold til § 1, stk. 3 i lov om kapitalmarkeder kan registrering som repræsentant kun ske, hvor udstedelsen markedsføres eller påtænkes markedsført over for danske investorer, udstederen er en virksomhed med registreret hjemsted i Danmark, eller udstedelsen i øvrigt har en nær tilknytning til Danmark. Det følger af bemærkningerne til § 1, stk. 3, at kravet om en nær tilknytning til Danmark og hvorvidt dette er opfyldt beror på en konkret vurdering, i hvilken forbindelse der lægges vægt på, om der er forhold, der alligevel giver udstedelsen en tilknytning til Danmark. Kravet kan f.eks. tænkes opfyldt ved, at udstedelsen er arrangeret af mindst én virksomhed med tilladelse som fondsmæglerselskab i henhold til § 9 i lov om finansiel virksomhed, ved at repræsentanten er dansk, ved at udstedelsen er sikret ved sikkerhed i aktiver undergivet dansk tingsretligt lovvalg, eller hvor et dansk datterselskab stiller tredjemandssikkerhed for en udstedelse fra et udenlandsk moderselskab eller lignende. Redegørelsen kan indarbejdes i blanketten. Alternativt kan der henvises til redegørelse herfor i prospekt, udbudsdokument, obligationsvilkår eller eventuel tilknyttet aftale. I så fald, skal der indsættes en præcis henvisning til, hvor oplysningen kan findes og dokumentet skal vedlægges anmeldelsesblanketten.
7. I henhold til § 20, stk. 1, nr. 1 i lov om kapitalmarkeder er det en betingelse for registrering som repræsentant, at repræsentanten er et kapitalselskab eller et udenlandsk selskab med tilsvarende selskabsform. Dokumentation herfor vedlægges i form af f.eks. vedtægter eller udskrift fra hjemlandets selskabsregister.
8. I henhold til § 20, stk. 1, nr. 2 i lov om kapitalmarkeder er det en betingelse for registrering som repræsentant, at repræsentanten har hjemsted i Danmark, et land inden for den Europæiske Union eller i et land, som Unionen har indgået aftale med på det finansielle område, Schweiz, Australien, Canada, Hongkong, Japan, Sydkorea, New Zealand, Singapore, Taiwan, USA eller andre lande som bestemt af Erhvervs- og vækstministeren. Dokumentation herfor vedlægges i form af f.eks. vedtægter eller udskrift fra hjemlandets selskabsregister.
9. Der skal angives en præcis henvisning til, hvor i obligationsvilkårene eller den tilknyttede aftale det fremgår, at repræsentanten er udpeget i henhold til dansk ret.
10. Der skal angives en præcis henvisning til, hvor i obligationsvilkårene eller den tilknyttede aftale, der er oplysning om udskiftning af repræsentanten og hvordan en eventuel ny repræsentant udpeges i tilfælde af repræsentantens konkurs.
11. I medfør af § 3, stk. 1, nr. 5 i bekendtgørelse om repræsentanter i forbindelse med obligationsudstedelser skal obligationsvilkår eller evt. tilknyttet aftale vedlægges anmeldelsen. Hvis ikke dette foreligger i endelig form, kan der indsendes udkast, jf. § 3, stk. 2 i bekendtgørelse om repræsentanter i forbindelse med obligationsudstedelser. Ved en tilknyttet aftale forstås en aftale, der regulerer repræsentantens forpligtelser, som indgås mellem udstederen og repræsentanten, jf. § 3, stk. 3 i bekendtgørelse om repræsentanter i forbindelse med obligationsudstedelser.
12. Hvis der ved redegørelsen for tilknytningskravet henvises til udkast til prospekt eller udbudsdokument, skal det relevante dokument vedlægges anmeldelsen.
13. Idet det skal dokumenteres at repræsentantens selskabsform og hjemsted berettiger til registrering skal vedtægter og/eller udskrift fra hjemlandets selskabsregister vedlægges anmeldelsen.
14. I medfør af § 20, stk. 1, nr. 3-5 i lov om kapitalmarkeder, at registrering af repræsentanten kan ske på baggrund af udkast til de nævnte dokumenter. Hvis registrering gennemføres på baggrund af udkast til obligationsvilkår m.fl. er der risiko for, at udstedelsen ikke gennemføres. Derfor skal der i medfør af § 20, stk. 2 i lov om kapitalmarkeder indsendes dokumentation for, at udstedelsen er gennemført. Dokumentationen skal indsendes inden 60 dage efter registrering er sket. Hvis udstedelsen er gennemført på det tidspunkt, hvor der anmodes om registrering af repræsentanten, vedlægges dokumentation i form af bekræftelse fra værdipapircentral eller anden behørig dokumentation, jf. § 3, stk. 5 i bekendtgørelse om repræsentanter i forbindelse med obligationsudstedelser.
15. I medfør af § 3, stk. 6 i bekendtgørelse om repræsentanter i forbindelse med obligationsudstedelser kan repræsentanten anmode om, at Finanstilsynet opbevarer visse af repræsentantens stamoplysninger til brug for senere registreringer af repræsentanten i forbindelse med andre udstedelser.
16. I medfør af § 20, stk. 1 i lov om kapitalmarkeder skal anmeldelsen underskrives af både repræsentanten og den part, der har udpeget repræsentanten. Ved udpegning af repræsentanten inden udstedelse af obligationerne, underskriver udsteder. Ved udpegning af repræsentanten efter udstedelse af obligationerne, kan anmeldelsen underskrives af mødeleder på det obligationsejermøde, hvor repræsentanten blev udpeget.